open-index/open-wikipedia-markdown huggingface dataset:
שצ'בז'שין

**שצ'בז'שין** (בפולנית: **Szczebrzeszyn**; ביידיש: **שעברעשין**) היא עיר קטנה במחוז זמושץ' שבפרובינציית לובלין בפולין, בה התקיימה עד השואה קהילה יהודית גדולה.

## תולדות היישוב
שצ'בז'שין נזכרת לראשונה בשנת 1352, עת ביקר בה קז'ימייז' השלישי, מלך פולין, אך נראה שהייתה מיושבת כמה מאות שנים קודם לכן. במהלך המאה ה-15 הוענקו ליישוב זכויות עיר, ועד מהרה הפך למרכז מסחר לסביבתו.

בחלוקת פולין בשנת 1772 נכללה העיר בתחום אוסטריה, ובשנת 1815 נכללה בתחום פולין הקונגרסאית.

## יהודי שצ'בז'שין
התיעוד הראשון לישיבת יהודים בעיר הוא מהמאה ה-16, הגם שבשנים אלה הוטלו עליהם מגבלות תעסוקה שונות. מסוף המאה ה-16 התקיימה בעיר קהילה יהודית עצמאית, עם בית כנסת ובית עלמין. במהלך פרעות ת"ח ות"ט ערכו הקוזקים טבח קטלני ביהודי העיר.

בין מלחמות העולם נמנו בעיר כ-2,600 יהודים, כשליש מתושביה, והתקיימה בה פעילות של המפלגות הציוניות, של הבונד ושל אגודת ישראל. כמו כן, פעלו בעיר בית ספר מרשת יבנה, ישיבה ובית ספר יידי. בשנות השלושים של המאה ה-20 סבלו יהודי העיר מהתנכלויות אנטישמיות גוברות והולכות מצד שכניהם הפולנים, שכללו הצבת משמרות חרם בפתח חנויותיהם.

### בשואה
ב-13 בספטמבר 1939 נכבשה העיר בידי הגרמנים, ואלו החלו בביזת רכוש יהודיה. כעבור כשבועיים נכנס לעיר הצבא האדום, אך זה נסוג ממנה ב-5 באוקטובר 1939, בהתאם להסכם ריבנטרופ מולוטוב. לאחר שהגרמנים שבו לעיר, החלו במעשי השפלה והתעללות פומביים ביהודיה, תוך הטלת סכומי כופר על הקהילה המקומית, וחטיפת יהודים מהעיר לעבודות כפייה. בדצמבר 1939 נצטוו יהודי העיר לענוד הן טלאי צהוב והן סרט זרוע, והובאו לעיר 180 יהודים שגורשו מוולוצלאבק. ביולי 1940 שולחו 130 יהודים מהעיר למחנה עבודה בביאלובז'גי.

בשנת 1941 רוכזו יהודי העיר בגטו שהוקם בה, תוך הוצאה להורג של יהודים שלא מסרו לגרמנים את פרוותיהם. בשל מגפת טיפוס הבהרות שפרצה בגטו בינואר 1942 מתו רבים מיושביו. באפריל 1942 עוד נמנו בגטו שבעיר למעלה מ-3,000 יהודים.

ב-8 במאי 1942 פשטו על הגטו שבעיר אנשי גסטאפו, וריכזו כ-2,000 מיהודיו בכיכר המרכזית בו, תוך ירי אקראי לעברם, ממנו נהרגו כ-100 יהודים ורבים נפצעו. כ-280 יהודים שולחו במועד זה למחנה ההשמדה בלז'ץ.

ב-23 ביוני 1942 רצחו הגרמנים עוד עשרות יהודים מהגטו, וב-8 באוגוסט 1942 ערכו אקציה נוספת בגטו, בה ירו למוות בכ-200 קשישים, ושילחו כ-400 יהודים נוספים לבלז'ץ במספר קרונות משא דחוסים. כ-700 יהודים נוספים מהגטו שולחו כעבור מספר ימים למחנה עבודה ליד חלם, בו נרצחו.

בין ה-21 ל-24 באוקטובר 1942 חיסלו הגרמנים את הגטו שבעיר באקציה אלימה ביותר, במהלכה רצחו כ-500 יהודים בשטח הגטו. כ-2,000 היהודים הנותרים שולחו לבלז'ץ. יהודים מעטים שהצליחו להימלט מהאקציה ליערות הסביבה הוסגרו ברובם לגרמנים, או נרצחו ישירות בידי האיכרים הפולנים.

## קישורים חיצוניים

* 
* 
* שצ'בז'שין באתר מרכז מורשת יהדות פולין
* 
* 
* 
* 

קטגוריה:לובלין (פרובינציה): ערים
קטגוריה:קהילות יהודיות בפולין
קטגוריה:גטאות בפולין
לבד ביחד ולבד לבד

**לבד ביחד ולבד לבד** הוא אלבום שהוציאו שמוליק קראוס וג'וזי כץ בשנת 1975. כל שירי האלבום נכתבו על ידי מרים ילן שטקליס כשירי ילדים, אך העיבודים באלבום הפכו את השירים לשירים המיועדים למבוגרים ולילדים כאחד. הניהול המוזיקלי והעיבודים נעשו על ידי אלונה טוראל.

## המופע והאלבום
הקשר בין ילן-שטקליס ובין הזוג קראוס-כץ התפתח כבר בשנת 1967, אז הלחין קראוס את שירה "בובה זהבה" שהפך לאחד מלהיטיה הגדולים של להקת "החלונות הגבוהים". ב-1975, מספר חודשים לאחר לידת בנם של הזוג, הם החלו לעבוד על מופע משירי ילן-שטקליס בבימויו של צדי צרפתי ובתוספת קטעי קישור שכתב יהונתן גפן. באוגוסט 1975 הועלה המופע בירושלים לרגל יום הולדתה ה-75 של המשוררת ובסיום השנה יצא האלבום הכולל 12 משירי המופע, ללא קטעי הקישור. בין השירים הבולטים באלבום ניתן למנות את "אצו רצו גמדים", "נתפייסה", "מיכאל" ו"ידידי טינטן". השיר "יש לי אי" מבוסס על הלחן של השיר "קראוז צינוק" מהאלבום "מדינת ישראל נגד קראוז שמואל", אשר נכתב והוקלט בשנת 1971, אבל יצא רק בשנת 1977.

עטיפת האלבום שעוצבה בידי ציונה דוידוביץ, כוללת תצלום זוגי משותף של כץ וקראוס שאותו צילם גברא מנדיל.

בשנת 2013 העלו תיאטרון הקיבוץ ותיאטרון גושן מופע לילדים בשם "פרח נתתי לנורית" המבוסס על שירי האלבום, שזכה לברכתו של קראוס כחודש לפני מותו.

## רשימת רצועות

## נגנים

* אלונה טוראל - עיבודים, הפקה מוזיקלית, פסנתר וקלידים
* יוסי לוי - גיטרה
* אלי מגן ועמי פרנקל - בס
* אהרון קמינסקי - תופים
* פפו לוי - כלי הקשה
* מורטון קם - סקסופון
* אד קורד, מרק שלו, דניס פרי, קנת קוק - כלי נשיפה
* זאב אולמן ואיתמר ארגוב - חצוצרות 
* טכנאי הקלטות ומיקסים - לואי להב
* הוקלט באולפני טריטון באפריל-אוגוסט 1975

## קישורים חיצוניים

* פרטי האלבום המלאים באתר אקו"ם

## הערות שוליים

קטגוריה:אלבומי שמוליק קראוס
קטגוריה:אלבומים בעברית
קטגוריה:מרים ילן-שטקליס
קטגוריה:אלבומים שהוקלטו באולפני טריטון
קטגוריה:אלבומי חברת CBS ישראל
הימור הולנדי

**הימור הולנדי** (באנגלית: **Dutch book**) או **lock** היא אסטרטגיה בהימורים, שבה מקבץ הימורים מתוכנן אמור להבטיח רווח ללא תלות בתוצאות ההגרלה. השיטה אפשרית אם המנהל, הקובע את יחסי ההימורים, מסתמך על הערכה לא עקבית של ההסתברות להצלחת ההימור על תוצאות אפשריות. משמעות המושג בהקשר של כלכלה  היא אוסף עסקאות שיגרמו לכך שצד אחד תמיד ירוויח וצד שני תמיד יפסיד.

המשותף בין הימורים וכלכלה בהקשר של הימור הולנדי הוא חוסר עקביות בהסתברויות. גישת הספר ההולנדי היא אחת ההצדקות להסתברות בייסיאנית. בהסתברות בייסיאנית משנים את ההתפלגות הצפויה על פי מידע שהצטבר. גישה זו עשויה למנוע את חוסר העקביות בהסתברויות. הסטטיסטיקאי האיטלקי ברונו דה פינטי עסק בנושא זה בהרחבה. דה פינטי הוסיף את המימד הסוביקטיביי של אמונה בערכי ההסתברות.

## הימורים
בדוגמה ההימורים במרוץ סוסים הוצגו על פי הטבלה להלן.

ניתן לראות בטבלה שתמיד מי שמארגן את ההימור יקבל 210 דולר וישלם רק 200 דולר, כלומר: ירוויח 10 דולר. אבל אם סוס מספר 4 יפרוש מהמירוץ ומארגני המירוץ לא יעדכנו את ההסתברויות למצב החדש, יסתכמו ההסתברויות רק ל-0.95. מהמר שיהמר ב-100 דולר על הסוס הראשון, 50 דולר על הסוס השני ו-40 דולר על הסוס השלישי, ולא יהמר כלל על הסוס שפרש מהמירוץ ולכן אינו יכול לזכות בו, ירוויח תמיד.

גם במצבים אחרים בהם מנהל ההימור אינו בונה הסתברויות עקביות, מהמרים יכולים להשתמש בספר ההולנדי ולהבטיח רווח. המהמרים מבצעים למעשה פעולה של ניצול ארביטראז'. מנהל ההימורים יכול למנוע זאת באמצעות עדכון ההסתברויות על פי המידע שהצטבר.

## כלכלה
בכלכלה ניתן לנצל ארביטראג' על מנת להרוויח. ארביטראג' מתאר מצב בו אותו מוצר נסחר במחירים שונים במקומות שונים. ניתן לקנות אותו במקום בו מחירו זול ולמכור אותו במחיר גבוה יותר במקום בו מחירו גבוה יותר ולהבטיח רווח. הדבר נכון גם לגבי מניות הנסחרות ביותר מבורסה לניירות ערך אחת. לפעמים נוצרים הפרשי שערים במחיר אותה מניה בבורסות שונות. הפרשי השערים מתוקנים כאשר משקיעי הבורסה מבחינים בכך. משקיע שיבחין בכך לפני האחרים, עשוי להבטיח רווח כמעט ודאי.

## ראו גם
* הסתברות בייסיאנית
* ארביטראז'

## קישורים חיצוניים

*  Carlton M. Caves Probabilities as betting odds and the Dutch book, June 24,2000
*  D. A. Freedman Notes on the Dutch Book Argument, U. C. Berkeley


קטגוריה:תורת ההסתברות
קטגוריה:הימורים
קטגוריה:כלכלה
מורן ברק

**מורן ברק** (נולדה ב-1973) היא רופאה, עיתונאית ושדרנית ספורט ישראלית ומהנשים הבולטות בתקשורת הספורט בישראל.

## ביוגרפיה
ברק נולדה וגדלה בקיבוץ סאסא. כחמישה חודשים לאחר שנולדה נהרג אביה במהלך הפגזה של הצבא הסורי במלחמת ההתשה במובלעת הסורית שהתנהלה לאחר מלחמת יום הכיפורים.

בנעוריה הייתה ברק שחקנית כדורסל, ולאחר מכן עבדה מספר שנים כמאמנת כדורסל. את שירותה בצה"ל עשתה ברק בגלי צה"ל. בקיאותה בתחום הספורט הקנתה לה את תפקיד כתבת הספורט של התחנה הצבאית ועורכת חדשות הספורט בה. בשנים אלו באה במגע במסגרת תפקידה עם אנשי ערוץ הספורט, שהיה באותה תקופה בחיתוליו, ואלה הציעו לה להצטרף לצוות הערוץ לאחר שחרורה מצה"ל. ב-1998 נמנתה עם צוות המקימים של התוכנית "חדשות הספורט" בערוץ, והחלה לשמש שדרנית במשחקי כדורסל המשודרים בו. את תפקיד השדרנית בערוץ היא ממלאת עד היום, למעט הפסקה בת מספר שנים בתחילת שנות האלפיים, בעקבות סירובה להמתין במגרש כדי להעביר דיווח חדשותי למהדורה היומית.

עם עזיבתה את ערוץ הספורט הצטרפה לחדשות 10, שם שימשה מגישת פינת הספורט במהדורה המרכזית. לאחר שיושרו ההדורים עם ערוץ הספורט, חזרה ברק, במקביל לעבודתה בחדשות 10, לשדר משחקי כדורסל בערוץ הספורט, רוב השנים לצד הפרשן אביב לביא, וכן משחקי ליגות תיכונים בכדורסל, בכדוריד ובכדורעף בטלוויזיה החינוכית.

בשנים 2007–2011 ניהלה את הפרויקט לקידום ספורט הנשים בישראל "אתנה".

בשנת 2011 מונתה לעורכת הראשית של מהדורות חדשות הספורט, תפקיד שאותו מילאה עד שנת 2014, עת ביקשה לסיים את תפקידה ולהקדיש את זמנה להתמחות לאחר שסיימה את לימודי הרפואה בפקולטה לרפואה של אוניברסיטת תל אביב.

היא עבדה בחברת נוברטיס ישראל, שימשה כמנהלת הרפואית של נציגות חברת התרופות "טקדה" היפנית בישראל ובדצמבר 2020 מונתה לסמנכ"ל קליני ומינהל רפואי בחברת המד-טק MeMed.

### חיים אישיים
ברק חיה עם בת זוג ולהן תאומות.

## קישורים חיצוניים

* 
* 
* ניר שועלי, מי אחראי לאולם ספורט ריק בישראל?, באתר nrg בלוגים, 24 באפריל 2013
*  שיחת נפש - מורן ברק באתר יוטיוב, 24 ביולי 2016

## הערות שוליים

קטגוריה:עיתונאים להט"בים ישראלים
קטגוריה:עיתונאיות כותבות עברית
קטגוריה:חיילי גלי צה"ל
קטגוריה:סגל ערוץ הספורט
קטגוריה:ערוץ עשר: שדרניות, שחקניות ומנחות
קטגוריה:הטלוויזיה החינוכית הישראלית - אישים
קטגוריה:סאסא: אישים
קטגוריה:רופאות ישראליות
קטגוריה:שדרניות ספורט ישראליות
קטגוריה:יתומות צה"ל
קטגוריה:יתומי צה"ל
קטגוריה:בעלות תואר דוקטור לרפואה מאוניברסיטת תל אביב
קטגוריה:בעלי תואר דוקטור לרפואה מאוניברסיטת תל אביב
קטגוריה:ישראליות שנולדו ב-1973
קטגוריה:ישראלים שנולדו ב-1973
עונת 2003/2004 בליגת העל בכדורגל

**עונת 2003/2004 בליגת העל** הייתה העונה החמישית של ליגת העל כליגת הכדורגל הבכירה בישראל.

עונת 2003-2004 נפתחה באיחור של 3 שבועות כמו העונה הקודמת. וזאת עקב העיכוב במכירת זכויות השידור של משחקי ליגת העל.

על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 12 קבוצות ששיחקו ביניהן במשך 3 סיבובים בני 11 משחקים כל אחד - 33 מחזורים בסה"כ. עולות החדשות שהצטרפו לליגת העל לקראת עונה זו היו מכבי אחי נצרת ובני סכנין. העונה החלה ב-13 בספטמבר 2003 והסתיימה ב-22 במאי 2004. העונה הסדירה הסתיימה בזכייה של מכבי חיפה באליפות, ושוער הקבוצה ניר דוידוביץ' נבחר לכדורגלן העונה בישראל. המבקיעים המצטיינים של העונה היו שי הולצמן (מועדון ספורט אשדוד) ואופיר חיים (הפועל באר שבע) עם 16 שערים כל אחד.

בסיום העונה מכבי נתניה ומכבי אחי נצרת ירדו ליגה. הקבוצות שעלו מהליגה הלאומית לליגת העל בתום העונה היו הפועל חיפה והפועל נצרת עילית.

## טבלת הליגה

## מלך השערים

## מלך הבישולים

## קישורים חיצוניים
* עונת 2003/2004 בליגת העל באתר rsssf.com
* משחקי 2003/2004 באתר transfermarkt.com

## הערות שוליים

קטגוריה:2003 בישראל: כדורגל
קטגוריה:2004 בישראל: כדורגל
קטגוריה:תחרויות כדורגל ב-2003
קטגוריה:תחרויות כדורגל ב-2004
קטגוריה:עונות בליגה העליונה בכדורגל בישראל
מפעל מלמ

ממוזער|שמאל|לוגו המפעל\חטיבה
**מפעל מלמ** (ראשי תיבות של "**מ**ערכות **ל**חימה **מ**שולבות") הוא מפעל של התעשייה האווירית לישראל. המפעל עוסק בתכנון, פיתוח, ייצור והרכבה של מערכות במסגרת חטיבת מט"ח (מערכות, טילים וחלל). מלמ מתמחה בייצור טילים, רקטות ומשגרי לוויינים. מנהל המפעל מתחילת 2017 הוא יעקב גליפת.

המפעל שוכן בבאר יעקב, חלקו המזרחי מהווה את הגבול בין רמלה לבאר יעקב, ומעסיק מעל 1000 עובדים.

## היסטוריה

בשנת 1997 פרצה במפעל שרפה גדולה, שגרמה לנזק רב.

מפעל מלמ היה למפעל הראשון בתעשיות הביטחוניות בישראל (בשנת 2004), שעבר הסמכה בתקן 17799-ISO לניהול אבטחת מידע. בנוסף, מלמ הוא הראשון בישראל אשר עמד בהצלחה במבחן CMMI Level 5 (הגבוה ביותר האפשרי) כבר בשנת 2005, בכל הקטגוריות.

לאור אסטרטגיה של התרחבות משמעותית בתחום הסייבר, זכה ביוני 2017 מלמ במכרז הטכנולוגי של משרד הביטחון. מדובר במכרז ה-IT הגדול בתולדות צה"ל, להעתקת תשתיות המחשוב של צה"ל ואיחודן למרכזי מחשוב באזור באר שבע, בהיקף של 600 מיליון ש"ח.

בפברואר 2021 פורסם כי מפעל מלמ החל בפיתוח "חץ 4" בשיתוף עם הסוכנות האמריקנית להגנה מפני טילים.

## תחומי פעילות
על פי מצגת המתארת את פעילות המפעל משנת 2007 ונתונים שפורסמו, המפעל עוסק בפיתוח וייצור של:
* מערכות טילים, כולל:
** מערכת החץ ליירוט טילים בליסטיים
** LORA - טיל קרקע-קרקע
** Rampage - רקטה מתקנת מסלול אוויר-קרקע ישראלית מדויקת לטווח בינוני-ארוך, מיוצר בשיתוף עם תעש מערכות.
*משגרי לוויינים ומכלולי חלל מסוג שביט
*מערכות אימון ותחקור ובפרט מערכת "אהוד" (ACMI) לניטור ואימון טייסים
*רשתות תקשורת נתונים
* מערכת למניעת התנגשויות בין כלי טיס צבאיים לאזרחיים: מערכת CWS (**C**ollision **W**arning **S**ystem)
*מערכות שליטה ובקרה
*מערכות לנטרול חסימות RF, כגון ADA

## ראשי מפעל מלמ

## פרסים
בשנת 2014 המפעל, יחד עם צוות של אגף המודיעין, קיבל את פרס ביטחון ישראל "על פיתוח ויישום טכנולוגיות מתקדמות ביותר המקנות יכולות חדשות יצירתיות ומהימנות. השימוש המבצעי ביכולות אלו מביא במישרין להישגים ערכיים מרחיקי לכת בתרומתם על ביטחון מדינת ישראל".

ביוני 2017 קיבל פרויקט חץ 3, שמלמ הקבלן הראשי שלו ובו מפותח הטיל, פרס ביטחון ישראל.

ביוני 2018 הוענק למפעל פרס ביטחון ישראל על פרויקט מסווג.

## ראו גם
*מנהלת חומה

## קישורים חיצוניים
* מצגת מקיפה מפעל מלמ, ארכיון, 2007  
* הוענק אות האיכות והמצוינות למפעל מל"מ של התעשייה האווירית, באתר הידען, 2008

## הערות שוליים

*
קטגוריה:התעשייה האווירית לישראל: טילים
קטגוריה:התעשייה האווירית לישראל: מפעלים
עונת 2004/2005 בליגת העל בכדורגל

**עונת 2004/2005 בליגת העל** הייתה העונה השישית של ליגת העל כליגת הכדורגל הבכירה בישראל.

על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 12 קבוצות ששיחקו ביניהן במשך 3 סיבובים בני 11 משחקים כל אחד - 33 מחזורים בסה"כ. העולות החדשות שהצטרפו לליגת העל לקראת עונה זו היו הפועל חיפה והפועל נצרת עילית. העונה החלה ב-21 באוגוסט 2004 והסתיימה ב-28 במאי 2005. העונה הסדירה הסתיימה בזכייה של מכבי חיפה באליפות בפעם השנייה ברציפות, ובתואר כדורגלן העונה בישראל זכה קשר הקבוצה עידן טל שכבש 13 שערים. מלך השערים של העונה היה חלוץ הקבוצה רוברטו קולאוטי שכבש 19 שערים.

בסיום העונה הפועל חיפה והפועל באר שבע ירדו ליגה. הקבוצות שעלו מהליגה הלאומית לליגת העל בתום העונה היו הפועל כפר סבא ומכבי נתניה.

## טבלת הליגה

## מלך השערים

## מלך הבישולים

## קישורים חיצוניים
* עונת 2004/2005 בליגת העל באתר rsssf.com
* משחקי 2004/2005 באתר transfermarkt.com

קטגוריה:2004 בישראל: כדורגל
קטגוריה:2005 בישראל: כדורגל
קטגוריה:תחרויות כדורגל ב-2004
קטגוריה:תחרויות כדורגל ב-2005
קטגוריה:עונות בליגה העליונה בכדורגל בישראל
עונת 2005/2006 בליגת העל בכדורגל

**עונת 2005/2006 בליגת העל** הייתה העונה השביעית של ליגת העל כליגת הכדורגל הבכירה בישראל.

על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 12 קבוצות ששיחקו ביניהן במשך 3 סיבובים בני 11 משחקים כל אחד - 33 מחזורים בסה"כ. העולות החדשות שהצטרפו לליגת העל לקראת עונה זו היו הפועל כפר סבא ומכבי נתניה. העונה החלה ב-26 באוגוסט 2005 והסתיימה ב-14 במאי 2006. העונה הסדירה הסתיימה בזכייתה של מכבי חיפה באליפות בפעם השלישית ברציפות, בהפרש של 16 נקודות מסגניתה. כמו כן השוותה חיפה את שיאה של מכבי תל אביב מעונת  כאשר רשמה סיבוב ראשון מושלם עם 11 ניצחונות ב-11 משחקים. מלך השערים של העונה היה שי הולצמן (מ.ס. אשדוד) עם 18 שערים. לכדורגלן העונה בישראל נבחר גוסטבו בוקולי, קשרה הימני של מכבי חיפה, שכבש 12 שערים ובישל 9.

בסיום העונה הפועל נצרת עילית ובני סכנין ירדו ליגה. הקבוצות שעלו מהליגה הלאומית לליגת העל בתום העונה היו מכבי הרצליה והכח עמידר רמת גן.

## טבלת הליגה

## מלך השערים

## מלך הבישולים

## קישורים חיצוניים
* עונת 2005/2006 בליגת העל באתר rsssf.com
* משחקי 2005/2006 באתר transfermarkt.com

קטגוריה:2005 בישראל: כדורגל
קטגוריה:2006 בישראל: כדורגל
קטגוריה:תחרויות כדורגל ב-2005
קטגוריה:תחרויות כדורגל ב-2006
קטגוריה:עונות בליגה העליונה בכדורגל בישראל
כנדלנו

**כנדלנו** היה מלך בבל בין השנים 627-648 לפנה"ס.

## תקופת מלוכתו
כנדלו מונה לתפקיד מלך בבל על ידי המלך האשורי אשורבניפל. המלכתו נעשתה לאחר שאשורבניפל הצליח לדכא את המרד של אחיו שמש-שום-אוכין שהיה מלך בבל במשך 20 שנה, וטען שהוא היורש האמיתי של מלכי האימפריה המסופוטמית. באותה עת בבל הייתה מדינה וסאלית של אשור. שטח שליטתו לא כלל את העיר ניפור שנשלטה ישירות על ידי אשורבניפל.

המקורות ההיסטוריים מתקופה זאת הם מעטים. אין מידע מי היה אביו. שמו מופיע ברשימת מלכי אורוכ. ייתכן והוא היה בן נוסף של אסרחדון, או אציל בבלי שנשאר נאמן לאשור בתקופת המרד של שמש-שום-אוכין. כנדלנו המשיך למלוך על בבל גם לאחר מותו של אשורבניפל, בכל תקופת מלוכתו של יורשו אשור-אתיל-אילני. הוא מלך 21 שנים ומת בשנת 627 לפנה"ס.

סוף תקופת מלכותו על בבל הייתה בימיה האחרונים של שליטת אשור על בבל. בשנת 626 לפנה"ס נכבשה בבל למשך תקופה של 3 חודשים על ידי סין-שום-לישיר, שהיה רב-סריס בתקופתם של אשורבניפל ואשור-אתיל-אילני. הוא כבש את הערים בבל וניפור ומלך שלושה חודשים בבבל עד שהובס על ידי צבאו של סין-שר-אישכון מלך אשור. האנרכיה שהשתררה באשור נוצלה על ידי הממלכות, שהיו מדינות וסאליות של אשור, להשתחרר מעולה של אשור, ולעלייתו של נבופלאסר הכשדי לשלטון בבבל ותחילת תקופת האימפריה הנאו-בבלית בבבל.

## הערות שוליים

קטגוריה:מלכי השושלת ה-10 האשורית של בבל
קטגוריה:אישים שחיו במאה ה-7 לפנה"ס
פרהאר

**פְּרַהַאר **(בסנסקריט: **प्रहार**) הוא טיל בליסטי טקטי המפותח על ידי סוכנות המחקר והפיתוח ההודית, ה-DRDO. ההנעה שלו מבוססת דלק מוצק.

## היסטוריה
פרויקט פיתוח פרהאר תוכנן לתת מענה לצורכי טיל קרקע-קרקע בליסטי עם יחס גבוה של תמורה למחיר, שיפעל בכל מזג אוויר ובכל תנאי שטח. תקופת הבשלת תכן הפיתוח של הטיל הייתה קצרה במיוחד כאשר תוך שנתיים בלבד הסתיים השלב הראשון בפיתוח ובוצע ניסוי מוצלח. הוא מיועד לשימוש צבא הודו וחיל האוויר ההודי לטיפול במטרות אסטרטגיות וטקטיות. הפלטפורמה הניידת המסוגלת לשגר טילי פרהאר נושאת שישה טילים ויכולה להכיל טילים עם ראשי קרב שונים המכסים טווח ייעודים או מטרות רחב. הפלטפורמה מסוגלת לירות במצב "מטח" של טילים.

פרהאר נוסה בהצלחה ביולי 2011 במטווח טילים בצ'אנדיפור. בניסוי הטיל הגיע למרחק 150 קילומטרים בכ-250 שניות והשיג את כל מטרות הניסוי בהצלחה, כולל פגיעה דיוק של פחות מ-10 מטרים מנקודת היעד.

## ראו גם
* אגני-6
* יריחו-4

קטגוריה:טילי קרקע-קרקע
קטגוריה:טילים בליסטיים הודיים
קטגוריה:DRDO
קטגוריה:תוכנית הגרעין של הודו
אוצונומיה

**אוצונומיה** (ביפנית: **宇都宮市**) היא עיר הבירה של מחוז טוצ'יגי שבחבל קאנטו שביפן. אוכלוסיית העיר מונה 518,200 תושבים, נכון לשנת 2015.

## היסטוריה
באזור אוצונומיה נמצאו עדויות ארכאולוגיות להתיישבות אנושית החל מהתקופה הפלאוליתית. כמו כן, בסביבות העיר שוכנים מספר תלי קבורה מתקופת קופון. העיירה אוצונומיה התפתחה סביב מקדש אוצונומיה, והאזור כולו היה בשליטת שבט אוצונומיה, נצר של בית פוג'יווארה ששלט ביפן מתקופת הייאן ועד תקופת סנגוקו.

בתקופת אדו נשלט אזור אוצונומיה על ידי מספר דאימיו שונים תחת האן אוצונומיה, ושגשג הודות למיקומו על צומת דרכים מרכזית. במלחמת בושין, שסימנה את סיום שלטונו של השוגון, נערך בטירת אוצונומיה אחד הקרבות המרכזיים שנערכו בחבל קאנטו. אחרי רסטורציית מייג'י הפכה העיר לחלק ממחוז אוצונומיה, אך זמן קצר לאחר מכן התמזג המחוז למחוז החדש טוצ'יגי, וב-1884 הפכה אוצונומיה לבירת המחוז.

ב-1 באפריל 1889, לאחר ביטול שיטת ההאן, נוסדה העיירה אוצונומיה מחדש, וב-1896 הפכה לעיר באופן רשמי. בשל הימצאותו של בסיס גדול של הצבא היפני הקיסרי בסביבות העיר הפציצו אותה בעלות הברית בזמן מלחמת העולם השנייה, ומרביתה נהרסה.

לאחר המלחמה שוקמה העיר, ובשנות ה-50 התרחב שטחה עם סיפוח עיירות וכפרים בסביבתה. ב-1996 קיבלה אוצונומיה מעמד עיר מיוחדת, המעניק לה רמה גבוהה יותר של אוטונומיה. ב-2007 סופחו שתי עיירות נוספות לשטחה של העיר, ובכך העלו את מספר התושבים בעיר ליותר מ-500,000.

## כלכלה
אוצונומיה היא המרכז המסחרי של מחוז טוצ'יגי, ובין השאר שוכנים בה מפעל אופטיקה של קנון ומרכז תכנון של הונדה.

## אקלים
באוצונומיה שורר אקלים סובטרופי גשום. חודשי החורף קרים אך יחסית יבשים, וחודשי הקיץ חמימים ולחים. המשקעים האטמוספיריים באוצונומיה מרובים, בעיקר במחצית השנייה של השנה.

## ערים תאומות
לאוצונומיה יחסי ערים תאומות עם:
*
*
*
*

## קישורים חיצוניים

* 

* 
* הדף הרשמי של אוצונומיה

## הערות שוליים

קטגוריה:קאנטו: ערים
קטגוריה:יישובים שהוקמו ב-1896
הארמייה השלישית (בריטניה)

**הארמייה השלישית** של הצבא הבריטי הייתה ארמייה בריטית שפעלה במלחמת העולם הראשונה.

## היסטוריה
ב-13 ביולי 1915 הוקמה הארמייה השלישית, בעקבות גידולו של חיל המשלוח הבריטי. הארמייה נפרסה דרומית לארמייה הצרפתית העשירית, והייתה מנותקת משאר הכוחות הבריטיים, עד לאחר קרב ורדן, שאז נפרסה הארמייה הצרפתית העשירית באזור אחר, והארמייה הבריטית הרביעית נפרסה במקומה. הארמייה לחמה בקרב על הסום, בקרב קמברה, בקרב אראס, בקרב פשנדל, בקרב אמיין, ובמתקפת מאה הימים.

## מפקדים
* גנרל צ'ארלס קרמייקל מונרו (13 ביולי 1915 - 23 באוקטובר 1915)
* גנרל אדמונד אלנבי (23 באוקטובר 1915 - 9 ביוני 1917)
* גנרל ג'וליאן בינג (9 ביוני 1917 - 11 בנובמבר 1918)

## ראו גם
* החזית המערבית במלחמת העולם הראשונה

## קישורים חיצוניים
* הארמייה הבריטית השלישית במלחמת העולם הראשונה (באנגלית).

3
קטגוריה:עוצבות בריטיות שלחמו בחזית המערבית במלחמת העולם הראשונה
קול השרון

**קול השרון - נתניה** היה מקומון אשר הופץ אחת לשבוע, בימי רביעי, בעיר נתניה וביישובי הסביבה.

"קול השרון" נוסד בשנת 1973 על ידי ג'קי פדלון. קול השרון, מהמקומונים הראשונים בישראל, נחשב באותה עת לפורץ דרך בעולם המקומונים שהיה אז בחיתוליו בשל תכניו, גודלו החריג (A5ׂׂ) והשימוש בפרוצס מלא (צבע). המקומון שמר, עד יומו האחרון, על צביון וקהל יעד רחב היקף.

המקומון נחלק לארבעה חלקים: חלקו הראשון מוקדש לחדשות מקומיות ותחקירים, חלקו השני לתרבות ולתרבות פנאי, חלקו השלישי לספורט ואילו חלקו הרביעי לפרסום לוח רחב היקף. החל משנת 1998 מפעיל קול השרון פורטל אינטרנט מקומי, המתעדכן 24 שעות ביממה, בשנתו האחרונה נוסף למקומון מדור אוכל שבו כתבו רבקה פדלון, השף גולן ימין, והקונדיטור סער אהרוני. עורך העיתון דורון פדלון ועורכת המשנה אופירה חסיד, הובילו את העיתון ואת פורטל האינטרנט המקומי לחשיפות רבות.

בחודש נובמבר 2017 יצא לאור הגיליון האחרון של עיתון קול השרון.

קטגוריה:שבועונים בארץ ישראל
קטגוריה:מקומונים
קטגוריה:נתניה: תרבות
הארמייה הרביעית (בריטניה)

**הארמייה הרביעית** של הצבא הבריטי הייתה ארמייה בריטית שפעלה במלחמת העולם הראשונה.

## היסטוריה
### מלחמת העולם הראשונה
ב-5 בפברואר 1916 הוקמה הארמייה הרביעית, בעקבות גידולו של חיל המשלוח הבריטי, ולמפקדה מונה גנרל הנרי רולינסון. הארמייה השתתפה בקרב על הסום, ולאחר מכן הועברו יחידותיה לארמיית העתודה והיא פורקה. במהלך קרב פשנדל הופעלה מפקדת הארמייה במבצע הסחה בשפך האיזר, אך המבצע נכשל. במהלך מתקפת האביב הפכה הארמייה החמישית, שספגה אבדות כבדות לארמייה הרביעית. הארמייה השתתפה בקרב אמיין, ולאחר מכן פעלה במהלך מתקפת מאה הימים עד סוף המלחמה.

### מלחמת העולם השנייה
כחלק ממבצע פורטיטיוד - מבצע ההונאה הגדול של בעלות הברית, הוקמה גם הארמייה הבריטית הרביעית הפיקטיבית, שהוצגה כאילו היא אמורה לפלוש לנורווגיה. ההונאה המשיכה אף לאחר הפלישה לנורמנדי, והתקיימה עד לינואר 1945.

## מפקדים
* גנרל הנרי רולינסון (פברואר 1916 - נובמבר 1916)
* גנרל הנרי רולינסון (יולי 1918 - נובמבר 1918)

## ראו גם
* החזית המערבית במלחמת העולם הראשונה
* מבצע פורטיטיוד

## קישורים חיצוניים
* הארמייה הבריטית הרביעית במלחמת העולם הראשונה (באנגלית).

4
קטגוריה:עוצבות בריטיות שלחמו בחזית המערבית במלחמת העולם הראשונה
חסן אגבאריה

**חסן אגבאריה** (בערבית: **حسن اغبارية**, נולד ב-1967) הוא איש חינוך ישראלי, מנהל בית הספר הדו לשוני יד ביד גשר על הוואדי בכפר קרע.

בוגר מחזור ח' של בית ספר מנדל למנהיגות חינוכית.

חסן שימש בעבר כמפקח כולל על בתי ספר יסודיים במחוז חיפה של משרד החינוך מאז נובמבר 2017 ועד ינואר 2019 .

## ביוגרפיה
אגבריה נולד וגדל בכפר זלפה הנמצא במועצה המקומית מעלה עירון, עד שבכיתה ט' עבר ללמוד בתיכון בחיפה. את לימודיו האקדמיים לתואר ראשון, שני ושלישי השלים בפקולטה לחקלאות, מזון וסביבה של האוניברסיטה העברית ברחובות. במהלך לימודיו בפקולטה לחקלאות ברחובות שימש רכז בפרויקט החונכות פר"ח במחוז שפלה וגם רכז הפרויקט לילדי אסירים באותה במסגרת.

בשנת 1999 החל את לימודיו במחזור ח' של בית ספר מנדל למנהיגות חינוכית.

בשנת 2001 החל לעסוק בחינוך קהילתי דרך החברה למתנ"סים ושימש מנחה לבתי ספר קהילתיים עד לשנת 2004. בנוסף, שימש אגבריה כמרצה לבני נוער בבתי ספר במגזר העברי בנושא "הערבים במדינת ישראל", מנחה בית מדרש יהודי-ערבי במדרשה אשר במכללת אורנים ויועץ ארגוני בשתיל. לאחר מכן נכנס לתחום הדרכה במשרד החינוך, שם תפקד כמדריך מחוזי לתחום המדעים ויועץ לתוכניות לימודים. לאורך שנותיו במשרד החינוך עסק בליווי מנהלים וצוותי חינוך, בהובלת תהליכי שינוי וליווה תהליכי כתיבת תוכניות עבודה יישוביות. בין היתר, ליווה שלושה יישובים (ג'סר א-זרקא, פוריידיס ובאקה אל-גרבייה) בבניית תוכניות עבודה יישוביות לקידום הישגים במסגרת תוכנית החומש של משרד החינוך בשיתוף עם המפקחים הכוללים של משרד החינוך במחוז חיפה. בהמשך ריכז את ההדרכה בחברה הערבית במחוז חיפה.

בשנת 2007 התמנה אגבריה לתפקיד מנהל חטיבת הביניים בג'סר א-זרקא וכיהן בתפקיד זה שלוש שנים. מאז 2010 משמש אגבריה כמנהל בית הספר הדו לשוני "יד ביד – גשר על הוואדי" בכפר קרע (בוואדי עארה). בבית הספר לומדים כ-330 תלמידים יהודים וערבים, והחינוך וההוראה בו מתנהלים בשפות עברית וערבית. בנוסף לכך, אגבריה מלווה מנהלים בהיבט הפדגוגי-ארגוני במשרד החינוך, והוא חבר צוות בפורום מנהלי בתי הספר הדו-לשוניים בארץ.

בנובמבר 2017 נבחר ד"ר חסן אגבריה לתפקיד מפקח כולל במחוז חיפה. בתפקיד זה ד"ר חסן אגבריה מפקח על בתי ספר יסודיים ביישובים ערערה-עארה, בסמ"ה וג'סר אלזרקא.

בספטמבר 2019 חסן חזר לניהול בי"ס גשר על הוואדי, בית הספר הדו לשוני בכפר קרע.

בבחירות 2024 לרשויות המקומיות התמודד על ראשות מועצת מעלה עירון. 

אגבריה נשוי ואב לשני ילדים. מתגורר בכפר זלפה.

## קישורים חיצוניים

* נאומו של חסן אגבריה בכנס בוגרי בית ספר מנדל למנהיגות חינוכית, 2015.
* ריאיון עם ד"ר חסן אגבריה באתר מושבה חופשית
* נאומו של חסן אגבריה בכנס גבעת חביבה לשותפות בין קהילות 2013.
* 
* חסן אגבריה בכנס מנהיגות תחילה 2015- כנס בוגרי בית ספר מנדל למנהיגות חינוכית.
* כ' קרמון, ראיון אישי, 4 ינואר, 2016.
* כתבה על גשר על הוואדי בערוץ 10 חסן אגבריה
* בתי הספר הדו-לשוניים מנסים לשמור על דו קיום | מתוך חדשות הערב ערוץ כאן

קטגוריה:מנהלי בתי ספר ישראלים
קטגוריה:ערבים ישראלים
קטגוריה:בוגרי האוניברסיטה העברית בירושלים: חקלאות
קטגוריה:בעלי תואר דוקטור מהאוניברסיטה העברית בירושלים
קטגוריה:שותפות יהודית-ערבית בישראל
קטגוריה:מעלה עירון: אישים
קטגוריה:כפר קרע: אישים
קטגוריה:מתמודדים בבחירות לרשויות המקומיות בישראל
קטגוריה:ישראלים שנולדו ב-1967
משה נחום ירושלמסקי

הרב **משה נחום ירושלמסקי** (ז' באדר תרט"ו, 1855 - כ"ט בסיוון תרע"ו, 1916) היה פוסק הלכה, שנודע בתשובותיו הרבות.

## קורות חיים
נולד בברשד. בנו של ר' בנימין מטומשפול. משפחתו התייחסה למהר"ם מרוטנבורג ולרבי השיל מקראקא.

היה בעל כישרון נפלא וזיכרון עצום, ולמד בכוחות עצמו ורכש ידע רב בכל תחומי הספרות התורנית, ואף התכתב עם רבנים מפורסמים. הוא היה בין תלמידיו של ירוחם הירשקוביץ כהנא.

בשנת תר"מ, בהיותו בן 25, החל לכהן ברבנות קאמינקא. בשנת תרנ"ט עבר לפולין והחל לכהן ברבנות העיר אוסטרולנקה שבפלך לומז'ה, וקיבל יותר משישים מכתבי ברכה מכל קצוות תבל. בשנת תרס"ב נקרא לכהן כרבה של העיר קילץ בה הייתה קהילה יהודית גדולה ומכובדת. הקהילה הייתה מורכבת מעדות וזרמים רבים, אך הוא הצליח לקנות את לבם של כל בני העיר. ופעל לתיקון גדרי הדת ותיקן תקנות לקהילה.

לצד רבנותו ועיסוקו בכתיבה תורנית, היה פעיל בענייני ציבור, ונותרו ממנו אלפי מכתבים לקהילות יהודיות ברחבי רוסיה, ליטא, גליציה ופולין.

היה חסידו של רבי דוד מטולנא ואחריו של נכדו רבי מנחם נחום מטולנא.

נפטר בחורול.

## ספריו
היה מחבר פורה וחיבר מספר ספרים:
***לשד השמן** - על הרמב"ם, וורשא תרמ"א
***מנחת משה** - שו"ת על סדר השולחן ערוך, תרמ"ב
***[http://hebrewbooks.org/83 ברכת משה]** - שו"ת ופסקים וחידושים על מסכת שבת והלכות שחיטה ובדיקה, לבוב תרמ"ו
***[http://hebrewbooks.org/15104 באר משה]** - קבוצת קונטרסים בכמה ענייני הלכה בהם נושאים הלכתיים שלא עסקו בהם רבות. חלק מהקונטרסים כולל משא ומתן עם חכמי התורה בשאלות של הלכה. תרס"א.

## מורשתו
מלבד חיבוריו הנזכרים, פרסם מאמרי השקפה בעיתוני התקופה. בנוסף נותרו ממנו אלפי מכתבים וכן קטעים מחיבורים נוספים שכתב וטרם הודפסו, וכן הערות והשלמות לחיבוריו הנדפסים.

כתבים אלו נמצאים כיום ברובם ברשות מכון שוקן למחקר היהדות בירושלים, וחלקם במכון ירושלים.

## ראו גם
*קהילת יהודי אוסטרולנקה

## קישורים חיצוניים

* 
* ספר קהילת אוסטרולנקה
* 

## הערות שוליים

קטגוריה:רבנים אוקראינים
קטגוריה:רבנים פולנים
קטגוריה:פובליציסטים יהודים
קטגוריה:מחברי ספרי הלכה
קטגוריה:מחברי ספרי שו"ת
קטגוריה:רבנים חסידים
קטגוריה:ילידי 1855
קטגוריה:נפטרים ב-1916
יוהאן הנדריק ויידנר

**יוהאן הנדריק ויידנר** (בהולנדית: **Johan Hendrik Weidner**; 1912, בריסל – 1994, מונטריי פארק, קליפורניה ) היה פעיל המחתרת ההולנדית במלחמת העולם השנייה וחסיד אומות העולם מהולנד.

## קורות חיים
ויידנר היה הבן הבכור מבין ארבעה, וגדל בשווייץ, ליד הגבול עם אזור סבואה עילית שבצרפת. אביו היה מורה ללטינית וליוונית בבית ספר של הכנסייה האדוונטיסטית של היום השביעי. ויידנר התחנך בבתי ספר ציבוריים בצרפת ובשנת 1935, לאחר תום לימודיו, פתח עסק מסחרי בפריז.

### פעילות הצלה בתקופת מלחמת העולם השנייה
בתקופת מלחמת העולם השנייה, לאחר כיבוש הולנד בידי גרמניה, היה ויידנר בפריז ועבד עבור חברה מסחרית בתור סוכן נוסע בדרום צרפת ובז'נבה. לאחר כיבוש צרפת בידי גרמניה עבר ויידנר לליון, שבאזור משטר וישי, אזור אליו הגיעו אלפי פליטים מהאזור הכבוש של צרפת. בתחילה סייע להולנדים כמותו אך בתור מאמין מזרם הכנסייה האדוונטיסטית של היום השביעי הוא דגל באחווה בין דתית והחל לסייע גם לפליטים אחרים. בתחילה עזר לפליטים מעטים, אך העזרה התפתחה והובילה להקמת רשת הצלה שכללה כ-300 פעילים תחת הנהגתו של ויידנר.

הרשת הנפיקה מסמכים מזויפים, ארגנה מסתורים וסייעה בהברחת יהודים ונרדפים אחרים על ידי המשטר הנאצי ומשטר וישי לשווייץ ולספרד הנייטרליות. הרשת הצילה כ-800 יהודים ועוד כמה מאות נרדפים לא-יהודים, בהם טייסים של בעלות הברית שמטוסם הופל בצרפת. 

ויידנר היה ברשימת המבוקשים של הגסטפו ונלכד מספר פעמים, אך נמלט בכל אחת מהפעמים. 
ממוזער|העץ שניטע ביד ושם לכבוד חסיד אומות העולם יוהאן הנדריק ויידנר

### לאחר המלחמה
לאחר המלחמה הוזמן ויידנר ללונדון, לפגישה עם וילהלמינה, מלכת הולנד, וקיבל דרגת קפטן בכוחות המזוינים של הולנד. תפקידו היה לחפש משתפי פעולה עם שלטונות גרמניה הנאצית מקרב ההולנדים בצרפת ובבלגיה בעת המלחמה. בשנת 1955 היגר עם אשתו נעמי לארצות הברית, ובשנת 1958 הגיע לקליפורניה ושם פתח רשת חנויות מזון בריאות.

### הכרה
ויידנר קיבל מממשלת צרפת את אות לגיון הכבוד, את צלב המלחמה  ואת מדליית ההתנגדות. מרשויות השלטון בארצות הברית קיבל ויידנר את מדליית החרות . מבריטניה קיבל את אות מסדר האימפריה הבריטית, ומשלטונות הולנד – את אות האבירות הצבאי "מסדר אוראנז'-נסאו" (Order of Orange-Nassau) . ממשלת בלגיה העניקה לו את אות מסדר לאופולד.

בשנת 1978 הכיר יד ושם בוויידנר בתור חסיד אומות העולם.

## קישורים חיצוניים

* 

קטגוריה:הולנדים חסידי אומות העולם
קטגוריה:מצילים בשואה: צרפת
קטגוריה:מעוטרי מדליית החירות (1945)
קטגוריה:מעוטרי אות לגיון הכבוד
קטגוריה:מעוטרי צלב המלחמה
קטגוריה:מעוטרי מדליית הרזיסטנס
קטגוריה:קצינים במסדר האימפריה הבריטית
קטגוריה:הולנדים שנולדו ב-1912
קטגוריה:הולנדים שנפטרו ב-1994
שני אדונים מוורונה

**שני אדונים מוורונה** (אנגלית: **The Two Gentlemen of Verona**) היא קומדיה מאת ויליאם שייקספיר, שנכתבה כנראה סביב 1590 ובוצעה לראשונה לכל המאוחר ב-1598.

מאז לואיס תאובלד, שערך את עבודותיו של שייקספיר ב-1733, רוב המבקרים ראו ב"שני אדונים" את אחת מיצירותיו החלשות ביותר, הלוקה הן במגוון דמויות מצומצם והן בשטחיות העלילה. כמו כן, המחזה הוא אחת מעבודותיו המוקדמות ביותר, כנראה הקומדיה הראשונה שחיבר ואולי ההצגה הראשונה בכלל. שייקספיר הפגין ב"שני אדונים" את המוטיבים שאפיינו בהמשך את סגנונו: נשים המתחפשות לגברים, פרשיות אהבים סבוכות והשלכותיהן הקומיות. המקורות מהם הושפע בכתיבה היו בעיקר 'שבעת הספרים של דיאנה' לחורחה דה מונטמיור.

## עלילה
ולנטין איש ורונה מעוניין לנסוע ללימודים במילאנו. הוא מנסה לשכנע את ידידו פרוטאוס להצטרף, אך הלה מאוהב ביוליה ומסרב להתלוות אליו. המשרתת לוצ'טה אומרת ליוליה שפרוטאוס מוקסם ממנה, ומוסרת בידה מכתב שהיא מסרבת לגלות את מקורו. העלמה בושה לגלות את רגשותיה, מסרבת לקרוא את האיגרת וקורעת אותה לגזרים. לאחר מכן היא מתחרטת. אביו של פרוטאוס מצווה עליו לנסוע למילאנו וללמוד עם ולנטין, והוא ויוליה מתוודים זה בפני זה ונפרדים בדמעות.

כשהוא מגיע לעיר, פרוטאוס מגלה שוולנטין מאוהב בסילביה, בת הדוכס. למרות הבטחותיו ליוליה הוא מחליט לזכות בסילביה, שמיועדת על ידי אביה להינשא לתוריו, גנדרן עשיר. הוא מלשין לדוכס על תוכניתו של ולנטין לחמוק לחדרה ולהימלט עמה, והלה מגרש את הצעיר. מחוץ למילאנו נתקל ולנטין בחבורת שודדים וטוען בפניהם שנודה אחרי שהרג אדם בקטטה. הם בוחרים בו למנהיגם.

בינתיים, יוליה אחוזת געגועים. לוצ'טה עוזרת לה להתחפש לנער, כדי שלא תיפגע בדרך, והיא נוסעת למילאנו. שם היא רואה את פרוטאוס מחזר אחר סילביה. אחוזת חמה, היא מחליטה להתחזות לעלם 'סבסטיאן' ולשכנע אותו לשכור אותה כמשרת. פרוטאוס נופל בפח ואף שולח אותה לתת לסילביה במתנה את הטבעת שהעניקה לו כשנפרדו. בת הדוכס מתעבת את פרוטאוס וחוששת לוולנטין, שהכל סבורים שמת. בעזרת אגלמור, היא נמלטת אל היערות מחוץ לעיר כדי לחפש אותו. הם נופלים בידי השודדים, שלוקחים את סילביה לראש הכנופיה. בדרך הם נתקלים בפרוטאוס ו'סבסטיאן' המחלצים את סילביה. היא נמלטת ממנו והוא מנסה לשכנעה באמיתות אהבתו אליה, מבלי משים לכך שוולנטין שמע אודותם ועתה צופה בהם מבין העצים. כשסילביה מסרבת, הוא מאיים לאנוס אותה. ולנטין מגלה את נוכחותו, ופרוטאוס אחוז הבושה אומר כי השנאה שהלה חש כלפיו אינה ולא כלום לעומת התיעוב שהוא מרגיש כלפי עצמו. ולנטין מתרכך. בשלב זה, 'סבסטיאן' מתעלפת והם מגלים את זהותה. פרוטאוס נזכר בנדרו ונאחז חרטה עוד יותר.

בשלב זה, מביאים השודדים עוד שני שבויים שנפלו לידיהם, הדוכס ותוריו. האחרון נזעם ומודיע שסילביה שייכת לו, אך מוותר עליה מיד כשוולנטין מאיים להורגו. הדוכס, אחוז גועל מפחדנות חתנו המיועד, מסכים שבתו ואהובה יתחתנו. פרוטאוס ויוליה מתחתנים אף הם.

## ראו גם
* העז, או מי זו סילביה

## קישורים חיצוניים

* The Two Gentlemen of Verona בוויקיטקסט
* 
* 
* 

## הערות שוליים

קטגוריה:מחזות שייקספיר
קטגוריה:קרוס-דרסינג בתרבות
ז'יזל ון ואטרסכוט ון דר חראכט

**ז'יזל ון ואטרסכוט ון דר חראכט** (בהולנדית: **Gisèle d'Ailly-van Waterschoot van der Gracht**; 11 בספטמבר 1912, האג – 2013, אמסטרדם) הייתה ציירת, מוציאה לאור וחסידת אומות העולם מהולנד.

## קורות חיים
ז'יזל ון ואטרסכוט ון דר חראכט הייתה בתו של המשפטן והגאולוג ההולנדי הידוע וילם ון ואטרסכוט ון דר חראכט (Willem van Waterschoot van der Gracht) . בין השנים 1915- 1931 התגוררה עם הוריה בארצות הברית. עם שובה לאירופה התגוררה המשפחה ראשית באוסטריה ואז באזור לימבורג שבדרום הולנד. היא למדה בפריז ביצוע תחריטי נחושת (Chalcography) ותצריב. בין השנים 1936–1939 למדה את אמנות הוויטראז' ברורמונד שבדרום הולנד. והייתה אמנית וציירת ויטראז'ים עבור כנסיות.

בשנת 1940 עברה עם משפחתה לברגן  שבצפון הולנד ובשנת 1941 עברה לאמסטרדם.

### פעילות הצלה בתקופת מלחמת העולם השנייה
בתקופת מלחמת העולם השנייה, לאחר כיבוש הולנד בידי גרמניה, נעשתה ז'יזל ון ואטרסכוט ון דר חראכט פעילה במחתרת ההולנדית. היא פעלה עם חברה, וולפגנג פרומל, שהגיע מצרפת בשנת 1939 והיה פעיל מחתרת אף הוא. ז'יזל, שאז גרה באמסטרדם, הסתירה שבעה ילדים יהודיים שחלקם היו הולנדים וחלקם - פליטים מגרמניה, בהם אחד שנשאר בביתה משנת 1943 עד השחרור ב-1945. ז'יזל פעלה להצלת ילדים יהודים מתוך תחושה שאמונתה הקתולית מצווה זאת עליה.

### לאחר המלחמה
בשנת 1951 ייסדו חלק מהיהודים שהצילה ון ואטרסכוט ון דר חראכט, עם וולפגנג פרומל, את כתב העת הספרותי Castrum Peregrini . ון ואטרסכוט ון דר חראכט הייתה מפטרוניות כתב העת.

בשנת 1959 נישאה ון ואטרסכוט ון דר חראכט לארנולד דלי (Arnold J. d’Ailly), ראש העירייה לשעבר של אמסטרדם. יחד אתו שיפצה בניין ישן של מנזר יווני באי פארוס ומעת לעת התגוררה שם, עד 1982.

### הכרה
בשנת 1997 הכיר יד ושם בז'יזל ון ואטרסכוט ון דר חראכט בתור חסידת אומות העולם.

## קישורים חיצוניים

* 

קטגוריה:הולנדיות חסידות אומות העולם
קטגוריה:מצילים בשואה: הולנד
קטגוריה:אמנים הולנדים
קטגוריה:ילידות 1912
קטגוריה:הולנדים שנולדו ב-1912
קטגוריה:נפטרות ב-2013
קטגוריה:נפטרים ב-2013
עורק הזרוע העמוק

ממוזער|עורק הזרוע העמוק נראה באיור מאחורי עצם הזרוע.
**עוֹרֵק הַזְּרוֹעַ הֶעָמֹק** (TA: arteria profunda brachii) הוא עורק בזרוע המסתעף מחלקו הצדי והאחורי של עורק הזרוע, מתחת לגבול התחתון של השריר העגול הגדול.

## אנטומיה
העורק עוקב במהלכו אחר עצב החישור, ראשית בדרכו אחורה בין הראשים הארוך והתיכון של שריר הזרוע התלת-ראשי, ולאחר מכן לאורך מענית החישור, שם הוא מכוסה על ידי הראש הצדי של שריר הזרוע התלת-ראשי, לעבר חלקה הצדי של הזרוע. בחלק זה הוא מנקב את החיץ הבין-שרירי הצדי של הזרוע, ולאחר שהוא יורד בין שריר הזרוע והחישור לשריר הזרוע לעבר קדמת עילית העלי הצדית של הזרוע, הוא מסתיים בהשקה עם עורק החישור החוזר.

### סעיפים והשקות
מעורק הזרוע העמוק מסתעף ענף לשריר הדלתא וכן לעיתים גם העורקים הזנים של עצם הזרוע המספקים דם לעצם הזרוע ונכנסים אליה מאחורי גבששת הדלתא. 

סעיף נוסף עולה בין הראשים הארוך והצדי של שריר הזרוע התלת-ראשי ויוצר השקה עם עורק עצם הזרוע הכותר האחורי. העורק העקיף האמצעי יורד בראשו האמצעי של שריר הזרוע התלת-ראשי ומסייע ביצירת השקה מעל זיז המרפק של עצם הגומד. העורק העקיף החישורי יורד מאחורי החיץ הבין-שרירי הצדי אל צדה האחורי של עילית העלי של הזרוע, שם הוא יוצר השקה עם העורק הבין-גרמי החוזר והעורק העקיף הגומדי התחתון.

## קישורים חיצוניים

קטגוריה:עורקי הגפיים העליונות
הסכסוך בשינג'יאנג

**הסכסוך בשינג'יאנג**, הוא סכסוך מתמשך בשינג'יאנג, המחוז האוטונומי שבצפון מערב סין בין הקבוצה האתנית האויגורית, שחיה תחת כיבוש המשטר הסיני מאז 1949 במחוז, לבין השלטון הסיני שנוקט בדיכוי אלים כנגד האוכלוסייה המקומית. לטענת האויגורים האזור אינו חלק מסין ושהרפובליקה המזרחית הטורקית השנייה  סופחה בצורה לא חוקית בשנת 1949 לסין. אי לכך הם רואים עצמם חיים תחת כיבוש הרפובליקה העממית של סין.

בשני העשורים הראשונים של המאה ה-21 ישנו חיכוך קבוע בין הצדדים. מצד אחד השלטון הסיני כופה חינוך מחדש על האויגורים, וכולל פעולות אלימות כגון עיקור נשים, חילון בכפייה, ומחנות עבודת פרך, ומאידך קיימים מספר ארגונים מיליטנטיים אויגורים אשר מעודדים ומבצעים מאבק מזוין נגד הממשל בבייג'ינג. פיגועים של פעילים אויגורים נגד אזרחים סיניים, בעיקר תקיפות מאורגנות בסכינים הן תופעה קיימת שהממשל הסיני מתמודד איתה. כנגד הממשל נטען לא פעם כי הוא משתמש בכח מופרז כדי לדכא את המרידות.

## רקע
האזור הנודע כשינג'יאנג היה מדינת חסות של סין כבר בשנת 60 לפני הספירה במהלך שושלת האן וכן מדינת חסות של שושלת טאנג. למרות שהיו במהלך ההיסטוריה תקופות של עצמאות משלטון סיני, האזור ההיסטורי של שינג'יאנג של ימינו מורכב מאזורי אגן טארים ודזאנגריה ואוכלס במקור על ידי עמים אשר נטו אחר דת הבודהיזם. האזור היה נתון תחת טורקיזציה ואסלאמיזציה בידי פולשים טורקיים מוסלמים.

במאה ה-18 שושלת צ'ינג הכירה רשמית באזור שינג'יאנג כפרובינציה.

### התקוממויות קודמות
מלחמות שינג'יאנג היו סדרה של עימותים מזוינים בראשית ואמצע המאה ה-20 במהלך תקופת המצביאים (warlords) ברפובליקה של סין. בשנת 1933 למושל האזור מונה שנג שיצאי ובעקבות כך תומכי ברית המועצות נאלצו לברוח לתחומי ברית המועצות.

בשנת 1944, בעיצומה של מלחמת העולם השנייה, הסובייטים תמכו במרד אילי (Ili Rebellion) האויגורי נגד המשטר בסין, כאשר הוא היה עסוק במלחמה מול האימפריה היפנית במזרח המדינה (שאף היא הייתה במלחמה עם הסובייטים). רבים מבני האזור הנקרא אילי בשינג'יאנג היו בעלי קשרים תרבותיים, כלכליים ופוליטיים עם האימפריה הרוסית ולאחר מכן עם ברית המועצות.

## מאפייני הקונפליקט
בסוף המאה ה-20 ובתחילת המאה ה-21 ביצעו פעילים אויגורים מספר תקריות אלימות, בהן נהרגו בני האן. תקופה זו הקשיחה את יחס השלטון הסיני לאויגורים, כאשר הממשלה כלאה ללא משפט מיליוני אויגורים במחנות חינוך מחדש. דיווחים שונים מעידים על מעשי עינויים כחלק מניסיון להרחיק את האסירים מזהותם האתנית ומאמונתם המוסלמית. סין מבצעת מהלכים נוספים במטרה להחליש את הזהות האתנית הלא-סינית של האויגורים, כאשר בין היתר הראו צילומי לוויין שהממשל הרס בתי קברות מקומיים.

במחצית השנייה של העשור החלה ממשלת סין בהפעלה של מדיניות אגרסיבית להקטנת הילודה האויגורית. קודם לכן לא אכפה הממשלה את מדיניות צמצום הילודה הסינית על האויגורים ונפוצו בקרבם משפחות מרובות ילדים. מגוון פעולות בנושא דוגמת מעצר של הורים למשפחות מרובות ילדים ושליחת ילדיהם לבתי יתומים, גרמו לירידה של למעלה מ-60% בין השנים 2015 ו-2018. סין מתמרצת הגעתם של בני האן למחוז, על ידי הקצאת קרקעות, במטרה להטות בהדרגה את הדמוגרפיה ולבטל את הרוב האויגורי.

## ראו גם
* מחנה החינוך-מחדש מסנג'יה
*פיגוע הדקירות בקונמינג

## הערות שוליים

קטגוריה:טרור אסלאמי
קטגוריה:סכסוכים
קטגוריה:הרפובליקה העממית של סין: היסטוריה
העורק העקיף האמצעי

ממוזער|העורק העקיף האמצעי מתפצל מעורק הזרוע העמוק שבמעלה התמונה.
**הָעוֹרֵק הֶעָקִיף הָאֶמְצָעִי** (TA: arteria collateralis media) הוא עורק בזרוע המתפצל מעורק הזרוע העמוק ומסייע באספקת הדם לאזור המרפק. העורק יורד בתוך הראש האמצעי של שריר הזרוע התלת-ראשי ויוצר השקה עם העורק הבין-גרמי החוזר מעל זיז המרפק של עצם הגומד.

## ראו גם
* העורק העקיף החישורי

קטגוריה:עורקי הגפיים העליונות
העורק העקיף החישורי

ממוזער|אספקת הדם סביב המרפק. העורק החישורי מתפצל בשמאל התמונה מעורק הזרוע העמוק.
**הָעוֹרֵק הֶעָקִיף הַחִשּׁוּרִי** (TA: arteria collateralis radialis) הוא עורק בזרוע המתפצל מעורק הזרוע העמוק ומסייע באספקת הדם לאזור המרפק. העורק מסתעף בזרוע עצמה ויוצר השקה עם עורק החישור החוזר סמוך למרפק.

## ראו גם
* העורק העקיף האמצעי

## קישורים חיצוניים

קטגוריה:עורקי הגפיים העליונות
אבלון (סרט)

**אבלון** (באנגלית: **Avalon**) הוא סרט דרמה משנת 1990 שבוים על ידי בארי לוינסון. הסרט הוא השלישי בסדרה של ארבעת "סרטי בולטימור" האוטוביוגרפיים למחצה של לוינסון המתרחשים בעיר הולדתו במהלך שנות הארבעים, החמישים והשישים של המאה העשרים; "דיינר" (1982), "אנשי הפח" (1987), "**אבלון**" (1990) ו-"ליברטי הייטס" (1999). הסרט מתחקה אחר ההשתלבות היהודית בחיים האמריקאים.

## עלילה
העלילה מתרחשת בשנות החמישים של המאה העשרים והרבה עבר על משפחת המהגרים הפולנים של סם קריצ'ינסקי מאז הגיע לראשונה לאמריקה ב-1914 והתיישב בבולטימור.

הטלוויזיה היא ההמצאה החדשה. השכונות לובשות צורה חדשה כאשר יותר ויותר משפחות עוברות לפרברים. מקצועו של סם היה טפטים אך בנו ג'ולס מעוניין לנסות ולפתוח חנות כלי בית גדולה ביחד עם בן דודו, איזי, ואולי אף להפיק פרסומות טלוויזיה משלהם.

ג'ולס ואשתו, אן, עדיין גרים עם הוריו אך אן סובלת בשקט את הצורה שבה חמותה, אווה, שולטת בבית. אן היא אישה מודרנית שאף לומדת לנהוג במכונית. למרות זאת, אווה מסרבת לנסוע איתה ומעדיפה לקחת את הטרולי.

המשפחה תורמת לקרן במטרה להביא עוד קרובים לאמריקה. עלבונות, בין אם אמיתיים או דמיוניים, מטרידים את המשפחה כאשר ג'ולס ואן בסופו של דבר עוברים לפרברים, נסיעה ארוכה עבור בני משפחתם. לאחר שהגיע באיחור ולאחר שגילה שתרנגול ההודו של חג ההודיה נחתך בלעדיו, נעלב הדוד גבריאל ופורץ החוצה בסערה מה שהווה את התחלתה של מריבה עם סם.

סם גם אינו מבין את שיטות הלימוד בהן משתמשות המורות בבית ספרו של נכדו, מייקל, ומדוע ג'ולס ואיזי שינו את שם משפחתם לקיי וקירק כשהם מתחילים בקריירות העסקים שלהם. אך כשמשברים שונים עולים, ביניהם שוד מזוין ושריפה הרסנית, בני המשפחה, באופן כללי, דובקים יחדיו.

## דמויות

## קשר עם "סרטי בולטימור" אחרים
במאי הסרט, לוינסון, אוהב לקשר בין סרטיו המתרחשים בבלטימור. מכונית "הדסון" הנרכשת בסרט "אבלון" נרכשת מאוחר יותר בסרט "דיינר". הבית שאותו משפחת קרצ'ינסקי עוזבת כדי לעבור לפרברים נראה לאחר מכן בסרט "טין מן".

## פרסים
הסרט אבלון קיבל מועמדויות לפרס האוסקר על תסריט מקורי, פסקול, צילום, ותלבושות (גלוריה גרשם). תסריטו של לויסון זכה בפרס התסריט של אגודת התסריטאים האמריקאית. הסרט גם היה מועמד לפרס גלובוס הזהב כסרט הטוב ביותר.

## קישורים חיצוניים

* JUF : Tweens : Movies : Avalon

## הערות שוליים

קטגוריה:סרטי 1990
קטגוריה:סרטי דרמה אמריקאיים
קטגוריה:סרטי טריסטאר
קטגוריה:סרטים על משפחות
קטגוריה:סרטי בארי לוינסון
ריכב רובין

**ריכב (בוני) רובין** (נולד ב-1951) הוא פרופסור אמריטוס במחלקה לגאוגרפיה באוניברסיטה העברית בירושלים, מומחה לגאוגרפיה היסטורית יישובית ולמפות עתיקות של ארץ ישראל בכלל וירושלים בפרט. 

## תולדות חייו
נולד בירושלים בשנת 1951, בנם של נתן וחיה רובין. למד בירושלים ושירת בצה"ל כקצין ביחידת הנדסה קרבית בסדיר ובמילואים. נשוי לד"ר מילכה לוי-רובין ואב ליוני, יואב ז"ל ויעל מנישואיו הראשונים ולמתן מנישואיו השניים. תושב מבשרת ציון מזה שנים רבות.

**עבודה מדעית**

למד באוניברסיטה העברית ארכאולוגיה וגאוגרפיה ושילב את שני התחומים בלימודי התואר השני אותם הקדיש לנזירות מדבר יהודה בתקופה הביזנטית.

בשנת 1986 קיבל תואר דוקטור בגאוגרפיה היסטורית מן האוניברסיטה העברית. עבודת הדוקטורט שלו, שעסקה בנושא "המערך הישובי והבסיס החקלאי באזור רחובות בנגב בתקופה הביזנטית" נכתבה בהנחיית יהושע בן אריה, יורם צפריר ורן גרסון. כחלק מעבודת הדוקטורט בשנים 1984–1985 ערך סקר באזור חורבת סעדון (מפה 162) בנגב. את הפוסט-דוקטורט שלו ערך באוניברסיטת מרילנד.

לאחר שובו מהשתלמות פוסט-דוקטורט השתלב כחבר סגל במחלקה לגאוגרפיה באוניברסיטה העברית בה לימד עד פרישתו ובה הוא ממשיך ללמד בהתנדבות גם היום.

תחומי המחקר העיקריים בהם עוסק רובין הם התיישבות וחברה במדבר בשלהי העת העתיקה, תולדות הכרטוגרפיה של ירושלים וארץ ישראל, התפתחות המפה העברית, מפות תלת־ממדיות ודגמים של ירושלים וארץ ישראל, היבטים גאוגרפיים של עלייה לרגל ומקומות קדושים וגאוגרפיה היסטורית של ארץ ישראל, בעיקר בעת העתיקה. כיהן כיו"ר המכון לחקר ארץ ישראל ויישובה ביד בן צבי במשך חמש שנים ומכהן כחבר ועדת השמות הממשלתית.

## ספריו
* ר. רובין, **ירושלים במפות ובמראות: מן התקופה הביזנטית ועד המאה הי"ט**, נהר הוצאה לאור וכנרת בית הוצאה לאור, 1987
* ריכב רובין, **הנגב כארץ נושבת, עיור והתיישבות במדבר בתקופה הביזנטית**. יד יצחק בן-צבי והחברה לחקירת ארץ ישראל ועתיקותיה, ירושלים, 1990
* ריכב (בוני) רובין, **צורת הארץ: ארץ ישראל במפה העברית מרש"י ועד ראשית המאה העשרים**, הוצאת יד בן צבי, 2014
* ריכב רובין, **סיפורים שסיפרו לי ההרים - נוף תרבותי בחלופות הזמן**, הוצאת רסלינג, 2018


* R. Rubin, **Image and Reality, Jerusalem in Maps and Views**, Jerusalem, Magnes Press, 1999
* **Rehav Rubin**, *Portraying the Land: Hebrew Maps of the Land of Israel from Rashi to the Early 20th Century,* de Gruyter, Berlin, 2018.


## מבחר מאמרים
* 
* 
** 
* 
* 
*
* 
* ריכב רובין, "ירושלים וסביבותיה - השפעת התנאים הפיזיים על יישובה של ירושלים", בתוך: שמואל אחיטוב ועמיחי מזר (עורכים), **ספר ירושלים**, כרך א, יד יצחק בן-צבי, 2000, ירושלים, עמ' 1–12
* 
* 
* ריכב רובין ומילכה לוי, מקורותיהן של מפות ירושלים הצלבניות: למסורת המיפוי הקדומה של ארץ-ישראל, **ארץ ישראל: מחקרים בידיעת הארץ ועתיקותיה** כח. ירושלים (תשסח) 255-269
*  ריכב רובין, מפות עתיקות של ירושלים כמקורות גאוגרפיים היסטוריים

## קישורים חיצוניים
* קורות חיים באתר האוניברסיטה העברית
* ריאיון עם רובין, אתר ארכיון עין השופט, נערך על ידי עפרה בריל בפברואר 1988
* 

## הערות שוליים

קטגוריה:גאוגרפים ישראלים
קטגוריה:קרטוגרפים ישראלים
קטגוריה:סגל האוניברסיטה העברית בירושלים: גאוגרפיה
קטגוריה:בעלי תואר דוקטור מהאוניברסיטה העברית בירושלים
קטגוריה:חוקרי ירושלים
קטגוריה:זוכי פרס יצחק בן-צבי
קטגוריה:יד יצחק בן-צבי: אישים
קטגוריה:ישראלים שנולדו ב-1951
עונת 2012/2013 בליגת העל בכדורגל

**עונת 2012/2013 בליגת העל** הייתה העונה ה-14 של ליגת העל כליגת הכדורגל הבכירה בישראל. בעונה זו, הוקטן מספר הקבוצות בליגה מ-16 ל-14.

הקבוצה שעלתה לליגת העל לעונת 2012/2013 הייתה הפועל רמת גן. העונה הסתיימה בזכייתה של מכבי תל אביב באליפות, לאחר עשור ללא התואר. המבקיע המצטיין של העונה היה אלירן עטר (מכבי תל אביב) עם 22 שערים. לרגל זכייתה של מכבי תל אביב באליפות נכתב שיר האליפות "צהוב עולה".

בסיום העונה מכבי נתניה והפועל רמת גן ירדו ליגה. הקבוצות שעלו לליגת העל לעונת 2013/2014 היו מכבי פתח תקווה והפועל רעננה.

## מבנה
על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 14 קבוצות ששיחקו ביניהן במשך 2 סיבובים בני 13 משחקים כל אחד - 26 מחזורים בסה"כ.

לאחר מכן פוצלה הליגה לפלייאוף עליון (6 קבוצות ששיחקו ביניהן במשך 2 סיבובים בני 5 משחקים כל אחד) ותחתון (8 קבוצות ששיחקו ביניהן במשך סיבוב אחד בן 7 משחקים) שכללו תוספת של 10 ו-7 מחזורים לעונה הסדירה בהתאמה ובסה"כ 36 ו-33 מחזורים בהתאמה.

## קבוצות
ליגת העל בעונה זו כללה 14 קבוצות, 12 שהמשיכו מעונת 2011/2012, ושתי קבוצות שהעפילו בסיום העונה שעברה מהליגה הלאומית.

## צוות ונותני חסות

## שינויי מאמנים

## טבלת הליגה
### הפלייאוף העליון

### הפלייאוף התחתון

## מלך השערים

## מלך הבישולים

## קישורים חיצוניים
* התוצאות המפורטות של העונה
* משחקי 2012/2013 באתר transfermarkt.com
* עונת 2012/2013 בליגת העל, באתר ההתאחדות לכדורגל בישראל

## הערות שוליים

קטגוריה:2012 בישראל: כדורגל
קטגוריה:2013 בישראל: כדורגל
קטגוריה:עונות בליגה העליונה בכדורגל בישראל
קטגוריה:תחרויות כדורגל ב-2012
קטגוריה:תחרויות כדורגל ב-2013
העורק העקיף הגומדי העליון

ממוזער|העורק העקיף הגומדי העליון מתפצל מעורק הזרוע בחלקה הימני העליון של התמונה
**הָעוֹרֵק הֶעָקִיף הַגָּמְדִּי הָעֶלְיוֹן** (TA: arteria collateralis ulnaris superior) הוא עורק בזרוע המסתעף מעורק הזרוע ומשתתף באספקת הדם למרפק.

ראשיתו של העורק באזור אמצע הזרוע, שם הוא מסתעף מעורק הזרוע. העורק מנקב את החיץ הבין-שרירי התיכון ויורד לאורך הראש האמצעי של שריר הזרוע התלת-ראשי לעבר המרווח שבין עילית העלי התיכונה של הזרוע לזיז המרפק, כשהוא מלווה בעצב הגומד. הוא מסתיים תחת השריר כופף שורש היד הגומדי ביצרו השקה עם הענף האחורי של עורק הגומד החוזר ועם העורק העקיף הגומדי התחתון. לעיתים מהעורק העקיף הגומדי העליון מסתעף ענף מול עילית העלי התיכונה אשר יוצר השקה עם הענף הקדמי של עורק הגומד החוזר.

קטגוריה:עורקי הגפיים העליונות
העורק העקיף הגומדי התחתון

ממוזער|העורק העקיף הגומדי התחתון מסתעף מעורק הזרוע באזור מרכז התמונה.
**הָעוֹרֵק הֶעָקִיף הַגָּמְדִּי הַתַּחְתּוֹן** (TA: arteria collateralis ulnaris inferior) הוא עורק בזרוע המסתעף מעורק הזרוע ומשתתף באספקת הדם למרפק.

## אנטומיה
### מהלך
ראשיתו של העורק כחמישה ס"מ מעל לשקע המרפק. הוא עובר בכיוון תיכון על פני שריר הזרוע, ובנקבו את החיץ הבין-שרירי התיכון, הוא מתעקל סביב גב עצם הזרוע, בין שריר הזרוע התלת-ראשי לעצם. בנקודה זה הוא יוצר, סמוך למפגש עם עורק הזרוע העמוק, קשת מעל גומץ זיז המרפק.

### סעיפים והשקות
בעודו נמצא על גבי שריר הזרוע, מסתעפים מן העורקים ענפים העולים ומצטרפים לעורק העקיף הגומדי העליון. ענפים אחרים יורדים מול עילית העלי התיכונה של הזרוע ויוצרים משיקים לענף הקדמי של עורק הגומד החוזר. מאחורי עילית העלי התיכונה משיק סעיף נוסף עם העורק העקיף הגומדי העליון ועם הענף האחורי של עורק הגומד החוזר.

## קישורים חיצוניים

קטגוריה:עורקי הגפיים העליונות
Step Into My World

**Step Into My World** (בעברית: **צעד אל תוך עולמי**) הוא אלבום הבכורה של הזמרת הישראלית מרינה מקסימיליאן. האלבום יצא לאור ב-12 באוגוסט 2013, על ידי חברת התקליטים NMC.

שש שנים לאחר השתתפותה בגמר התוכנית "כוכב נולד". האלבום כולל שמונה שירים בשפה אנגלית ושיר אחד ברוסית המשלבים בין מגוון סגנונות מוזיקליים: פופ, ג'אז, סול ומוזיקה אלקטרונית. האלבום יצא בחברת אן אם סי וכל השירים בו הופקו על ידי עופר מאירי. באלבום משתתפים חברי הטריו LayerZ הכולל את הגיטריסט יונתן אלבלק, הבאסיסט גלעד אברו והמתופף אביב כהן, המלווים את הזמרת מתחילת דרכה.

## רקע והפקה
מארינה השתתפה בעונה החמישית של התוכנית "כוכב נולד" והגיעה למקום השני בגמר התחרות, אחרי בועז מעודה. במהלך השנים שחלפו מהזכייה בתוכנית המשיכה מארינה לעסוק במוזיקה, אך הוצאת האלבום הבכורה נדחתה שוב ושוב. בשנת 2009 העלתה את המופע "אקספרמנל" ,שכלל שירים מקוריים, אך הם לא הוקלטו. בשנת 2011 הוציאה סינגל בשם "עמוק בטל" ששילב מילים שכתבה לאה גולדברג בתוספת בית בשפה הרוסית שכתבה מארינה. השיר היה אמור להיות הראשון מתוך אלבום שלם המבוסס על טקסטים של שירי משוררים, אך בסופו של דבר העבודה לא הבשילה לכדי אלבום.

בפברואר 2013 הוציאה מארינה את הסינגל הראשון מתוך האלבום - "Two Pigs" המתאר יחסי תלות בתוך מערכת יחסים זוגית ומבוסס על ההיסטוריה האישית של הזמרת. כחודשיים לאחר מכן הוציאה את הסינגל "Tango". ב-12 באוגוסט יצא הסינגל השלישי מתוך האלבום-"Hurricane", באותו היום בו יצא האלבום למכירה בחנויות. למרות הביקורות הטובות שליוו את הוצאת הסינגלים הם זכו להתעלמות כמעט מוחלטת מצד תחנות הרדיו ובמיוחד מגלגלצ, שתחילה התעלמה מכל השירים ולבסוף הכניסה רק את השיר "Two Pigs" לפלייליסט ערב ולילה של התחנה כחצי שנה לאחר שהשיר יצא לראשונה.

יציאת האלבום לוותה בהופעה שקיימה מארינה כחודש וחצי לאחר יציאת האלבום, הופעה בה התארחו דנה אינטרנשיונל וירמי קפלן וזאת לאחר שההופעה המקורית שתוכנה להיערך חודש לפני כן נדחתה עקב דלקת במיתרי הקול.

ביוני 2014 הגיע האלבום למעמד אלבום זהב לאחר שנמכרו למעלה מ-15,000 עותקים.

## הצלחה וביקורות
עם יציאת האלבום הוא זכה לביקורות אוהדות והמבקרים הגדירו את מרינה כ"זמרת מליגה אחרת" וכ"גדולה מהחיים". השירים באלבום שונים זה מזה בסגנונם, אך עם זאת נוצרת תחושה של אלבום זורם ומגובש בסאונד שלו. הביצועים מסעירים, אך מצליחים שלא לגלוש לאובר-דרמה והשילוב בין המבצעת הייחודית והמפיק המסחרי עושים לאלבום טוב ומייצרים אלבום עם סאונד המזכיר הפקות הנעשות בחוץ לארץ

## רשימת רצועות

## קישורים חיצוניים
*

## הערות שוליים

קטגוריה:אלבומי מארינה מקסימיליאן
קטגוריה:אלבומי זהב בישראל
קטגוריה:אלבומי חברת NMC יונייטד אנטרטיינמנט